नाहिद के मैत्रीपूर्ण स्वभाव के कारण दोनों में गहरी दोस्ती हो गई थी. मेरे रहते आए एक पत्र में उसने लिखा कि उसकी बेटी हुई है. मार्था के अपने कोई भाई-बहन नहीं थे, सो वह बेटी पाकर बहुत प्रसन्न थी. अगली बार उसने अपनी चार माह की बेटी के साथ एक ख़ुशहाल परिवार की फोटो भी भेजी थी. उनके बारे में इतना कुछ सुन लिया था कि डैनियल परिवार मुझे अपना-सा लगने लगा था और मैं उनके बारे में जानने-सुनने को उत्सुक रहती थी. बेटी होने के पश्‍चात् डैनियल ने अमेरिका में ही ऐसी नौकरी ले ली थी, जिसमें वह एक ही स्थान पर टिककर रह सकें.